
                                                                                                                                                                                                REFERAT DE APROBARE A  PROIECTULUI DE HOTĂRÂRE
 Sectiunea 1 
Titlul proiectului de hotărâre
Proiect de hotărâre privind 
       Aprobarea fazei DALI pentru  obiectivul “Expertiza+DALI+PT reabilitare corp cladire scoala Lic N. Lenau (fost Colegiul Ion Mincu), Timisoara, str. Ghe, Lazar nr. 22-30” jud. Timis,
Sectiunea a 2 - a 
Motivul emiterii proiectului de hotărâre
1. Descrierea situaţiei actuale
     Biroul Constructii-Instalatii a incheiat Contractul de prestari servicii de proiectare nr.258/31.12.2019 cu operatorul economic S.C. BAU  PROIECT S.R.L., avand ca obiect realizarea documentatiei  pentru  “Expertiza+DALI+PT reabilitare corp cladire scoala Lic N. Lenau (fost Colegiul Ion Mincu), Timisoara, str. Ghe, Lazar nr. 22-30” jud. Timis.
       Terenul pe care se propune intervenția este situat în Jud. Timiș, Municipiul Timișoara, str. Ghe, Lazar nr. 22-30. Amplasamentul se găsește în intravilan, intr-o zona cu functiunea de institutii si servicii publice. Teren cu construcții, în suprafață de 15045 mp.
      Cladirea studiata este o cladire tip, destinata pentru invatamant iar in momemntul de fata este utilizat de Liceul Lenau clasele V-VIII si in continuare va fi utilizata pentru spatiu de invatamant, dorindu-se doar reabilitarea lor
1. Schimbări preconizate și rezultate așteptate
              Prin prezentul proiect se dorește luarea si executarea masurilor in vederea punerii in siguranță a cladirii de pe teren din punct de vedere al sigurantei si realizarea condițiilor optime de funcționare a acestora, respectând normele in vigoare.
           Nerealizarea  lucrarilor de interventie va avea ca efect  imediat, deteriorarea iremediabila a cladirii atat in interior cat si in exterior. 
       Prin realizarea acestei investitii se doreste readucerea cladirii in stare optima de exploatare, urmarind urmatoarele:
       -reabilitarea intregii cladiri, mentionate in tema de proiectare,
       -refacerea in intregime a instalatiilor sanitare, termice si electrice,
       -realizarea de instalatii de telefonie, internet, wireless, retea pentru conexiuni fixe la statiile de lucru, supraveghere video interior si exterior,
      -adaptarea constructiei la normele ISU in vigoare,
      -adaptarea constructiei la cerinta de siguranta in exploatare,
      -optimizarea cladirii din punct de vedere al eficientei energetice.
     Lucrarile de reabilitare cuprind:
      -refacerea completa a finisajelor interioare si exterioare,
      -refacerea completa a instalatiilor,
      -realizarea izolarii termice a cladirii pentru cresterea eficientei energetice,
      -asanarea subsolului tehnic.
   Lucrari interioare
     -se vor demola pereti usori, nestructurali de compartimentare din grupele sanitare,
     -se inlocuiesc instalatiile sanitare si termice,
     -se inlocuiesc instalatiile electrice,
     -se prevede izolarea termica la planseul peste ultimul nivel din vata bazaltica rigida(infoliata) de 25 cm. Grosime,
    -se va amenaja grupuri sanitare pe sexe pe fiecare nivel,
    -toti peretii noi de compartimentare se vor realiza din gipscarton-dublu strat cu fonoizolatie vata bazaltica,
    -se va realiza tavan fals, doar partial, de gipscarton la toate nivelele pentru mascarea traseelor de instalatii,
    -se vor reface complet finisajele interioare.
    Lucrari exterioare:
    -se va realiza izolarea termica a cladirii prin termosistem 10 cm.,
    -se reface trotuarul din jurul cladirii, noul trotuar va fi cu panta spre exterior,
    -se refac treptele exterioare,
    -se sistematizeaza terenul din jur pentru evitarea stationarii apelor de suprafata,
    -se inlocuieste tamplaria exterioara(ferestre si usi) cu termopan,
    -se va amenaja o parcare in incinta din dale prefabricate,
    -se va amenaja spatiul verde din incinta.
Cladirea este compusa din 3 corpuri de cladire, fiecare cu acces separat. Corpul de legatura are doua accese, unul fiind cu acces direct pe casa de scara. Cladirea are doua case de scara, fiind suficiente pentru cerinta functionala.

3.Alte informatii
Costurile pentru realizarea investitieiconform Devizului General sunt următoarele:

Valoarea totală estimată a investiţiei conform devizului general, ca fiind de 
                                               11.379.908,86  lei inclusiv TVA 	
din care   valoarea totala a investitiei C+M:              
  		                       8.992.830,00 lei inclusiv TVA;
      Durata totala de implementare a proiectului este de 18 luni 

4.Concluzii
   Urmare a celor prezentate mai sus, considerăm oportună promovarea Proiectului de hotarare privind fazei DALI pentru obiectivul “Expertiza+DALI+PT reabilitare corp cladire scoala Lic N. Lenau (fost Colegiul Ion Mincu), Timisoara, str. Ghe, Lazar nr. 22-30” jud. Timis,

